voirs jans heyberch wesen sal dien last alleen come
opten voirs vader ende sone en en sulle heyberge voirs
noch sijne naecomeling dair af nemermeer moege eysschen
oft pramen in eniger manien It Sullen noch de voirs
vader ende sone tot huen laste drage teeuwigen dagen
alsulken zesse muddn tarwe als de voirs henrick doude
henrick sijn sone de voirs jan heyberch en machtelt
wijlen neve sijn huysvrouwe des machleden sijn omtrint
drie jaer vercocht hebben der wed gehjchildekens
Ende dair af den voirs heyberch teeuwigen dagen
lossen ende ontheffen niet tegenstaen enigen geluften
die jan heyberch dair af gedaen mach hebbe in eniger
manien It noch soe sal de voirs henrick neve de jonge
den voirs jane heyberch costeloes ende schadeloes houden
ende ontheffen van alsulken drie ryns guld erflijck als
dair voe zij veroblicenrt sijn aende huysvr ghijsbrechts
van holsbeke wed arnts wijle momairt smet ende
de pachte jairlijcx betale sonder cost oft last des voirs
jans heyberch Des sal ter ande zijden de voirs jan
heyberch overgeve ende gheeft over den voirs henr
neve den ouden alle alsulken lande als hij besayt heeft
den voirs henr toebehoiren Te weten beyde de bloken
achter de herberge opte steenwech ende een stuxken
lants belegen opten holevwech om deselve vruchte
dair op staende bijden selve henr inne te doene ende
sijn eygen pffijt dair mede te doene niet tegestaen
dat jan heyberch deselve landen gewonne geworve
oft besayt mach hebben bekynnen hem dair inne gheen
recht te hebben mair des sal henrick meesten lodewijke
roelants moete betale drie jairpachte bij heybergen
verschene Te weten xv mudd corens en jane heyberch
dair af ontheffen It desgelijcx schelt quijt de voirs
henr jan heyberch den voirs vader ende sone van
alle tgdene dair zij in hen enichssins gehoude moege
sijn totten dage toe van heden It sal de voirs henr
neve de oude trecken alsulke zesse mudd corens als
peeter hoeft sculd is en jan heyberch en sal dair inne
voirtaen in die landen gheen recht meer hebbe It
dat de voirs jan heyberch gehouden sal sijn ter stont te
betalen alle ande chijsen pachten ende rinte bij hem
gevalle tot kersmisse lestlede en henr en sijne sone